ཟླ་འདིའི་ཕྱི་ཚེས་༣ཉིན་༸གོང་ས་རྒྱལ་བ་རིན་པོ་ཆེ་མཆོག་ལྡི་ལི་བརྒྱུད་རྒྱ་གར་བྱང་ཕྱོགས་ལ་དྭགས་རྒྱལ་ས་སླེའི་བྷ་ཀུ་ལ་གནམ་ཐང་དུ་༸ཞབས་སོར་བདེ་བར་འཁོད་སྐབས།མངའ་སྡེའི་གྲོས་ཚོགས་འཐུས་མི་རྣམ་པ་དང་།ལ་དྭགས་ནང་པའི་ཚོགས་པ་།ལ་དྭགས་རི་ལྗོངས་ཡར་རྒྱས་ལྷན་ཚོགས་།དགའ་ལྡན་ཁྲི་ཟུར་རི་རྫོང་རིན་པོ་ཆེ་མཆོག་དང་།སྟག་ལུང་མ་སྤྲུལ་རིན་པོ་ཆེ་མཆོགའབྲི་གུང་སྐྱབས་མགོན་ཆེ་ཚང་རིན་པོ་ཆེ་མཆོགཁྲིག་རྩེ་རིན་པོ་ཆེ་མཆོག་སོགས་ཀྱིས་དབུས་བླ་སྤྲུལ་དགེ་བཤེས་རྣམ་པ་དང་།ལ་དྭགས་ཨ་མ་ཚོགས་པ།དགོན་པའི་ཚོགས་པ་།ས་གནས་རྫོང་དཔོན་དང་ཉེན་རྟོག་མགོ་དཔོན།ལ་དྭགས་ཁ་ཆེ་ཚོགས་པ།ལ་སྤྱི་གཙོས་གཞུང་དང་གཞུང་འབྲེལ་མིན་པའི་ཚོགས་སྐྱིད་ཁག་གི་སྐུ་ཚབ་འཐུས་མི་སོགས་ཀྱིས་ཕེབས་བསུའི་སྣེ་ལེན་གཟབ་རྒྱས་ཞུས་ཏེ་ལྕོག་ལམ་གསར་ཞི་བའི་འཚལ་༸རྒྱལ་བའི་ཕོ་བྲང་དུ་ཆིབས་སྒྱུར་བཀའ་དྲིན་བསྐྱངས་ནས་དད་ལྡན་སེར་སྐྱ་ཕོ་མོ་རྒན་གཞོན་སྟོང་ཕྲག་མང་པོར་༸གོང་ས་༸སྐྱབས་མགོན་ཆེན་པོ་མཆོག་གིས་བཀའ་སློབ་སྩལ་དོན།དེ་རིང་འདིར་ལ་དྭགས་སུ་འབྱོར་ཐུབ་པར་ཧ་ཅང་ཡག་པོ་བྱུང་།ལ་དྭགས་མི་མང་དད་པ་དམ་ཚིག་གཡོ་བ་མེད་པ་རེད།ཧ་ཅང་ཡག་པོ་ཡིན།ངོས་རང་ལ་དྭགས་སུ་ཐེངས་མང་པོ་བསླེབས་པ་རེད།སྔ་མོ་མགོ་སྟོད་ཡོང་སྐབས་ཕལ་ཆེར་ལུང་པ་ཡར་རྒྱས་དེ་ཙམ་མེད།དགོན་པ་ཚོའང་དེ་ཙམ་སྤུས་དག་པོ་མེད།